ولله الاسماء الحسنى فادعوه بها وذروا الذين سيجزون ما كانوا يعملون السلام عليكم ورحمة الله وبركاته بسم الله والحمد لله والصلاة والسلام على رسول الله صلى الله عليه وسلم رب اشرح لي صدري ويسر لي امري واحلل عقدة من لساني يفقهوا قولي
قال رسول الله صلى الله عليه وسلم ما اجتمع قوم في بيت من بيوت الله يتلون كتاب الله ويتدارسونه فيما بينهم الا نزلت عليهم السكينة وغشيتهم الرحمة وحفتهم الملائكة وذكرهم الله فيمن عنده. وقال صلى الله عليه وسلم
ما اجتمع قوم يذكرون الله الا ونادى مناد من السماء ان قوموا مغفورا لكم قد بدلت سيئاتكم حسنات. وقال صلى الله عليه وسلم من سلك طريقا يلتمس فيه علما سهل الله له به طريقا الى الجنة
مكملين درس آآ آآ تالت في سلسلة اسماء الله الحسنى لان في الدرس الاول عن اسم الله الغفور الدرس التاني عن اسم الله اللطيف ان شاء الله نتكلم اليوم عن اسم الله الشكور سبحانه وتعالى. الشكور
قبل ما نتكلم عن عن الاسم وهو من الاسماء الجميلة جدا لها اثر ايماني يعلي همة الواحد خاصة احنا داخلين على رمضان لما الانسان يعيش مع الاسم ده له اثر ايماني كبير جدا في حياتك بازن الله
قبل ما نتكلم احنا ليه بنتكلم عن اسماء الله الحسنى يعني ايه قيمة الكلام عن اسماء الله ماشي؟ اول حاجة ان هو ركن من اركان الايمان قال ان تؤمن بالله. فركن من اركان الايمان هو الايمان بالله. وجزء من الايمان بالله هو الايمان بالاسماء والصفات
ويستحيل ان الانسان هيعرف بينفز اوامر ربنا بحب وبطاقة وبنشاط وهو ما يعرفش اصلا ربنا سبحانه وتعالى يعني كل ما انت بتعرف اسم من الاسماء كل ما الاسم ده بيأثر على الطاعة بتاعتك
يقول لك اذا عرف الامر سهلت الاوامر ازا عرف الامر سهلت الاوامر. انت كل ما تعرف ربنا اكتر كل ما تحب ربنا اكتر كل ما الطاعة تبقى سهلة عليك يعني انت تقول لواحد صلي
صل آآ يا فلان اعمل كزا اتق الله. هو اصلا ايه هو مش فاهم اصلا انت بتقول له اصلي ليه باصلي لمين اصلا يعني هو الاساسيات اللي عنده هو ما يعرفش ربنا. مش قصدي على المعرفة اللي هي المعرفة العامة
يعني انت في فرق بين ان انت عارف ان من اسماء الله اللطيف فرق بين ان انت بعد ما سمعت الدرس اللي فات وقرأت في اسم الله اللطيف. وبدأت تقرأ تفسير الايات
وتشوف ان مرة اسم الله اللطيف جاي مع اسم تاني فالمعنى ايه فانت بقيت فاهم ان اه اللطيف يعني الذي يعلم خفايا الامور اللطيف الذي يوصل اليك الخير بخفاء فتقعد تتفكر في حياتك وتترجم الافعال ربنا
تترجم افعال ربنا وتفهم الاسم ده فيترتب عليه اثر ايماني يترتب عليه سهولة في الطاعة ان انت تحب العبادة لما فهمنا يعني ايه اسم الله الغفور بقيت وانت بتقول استغفر الله انت فاهم ان المغفرة دي يعني الستر
والوقاية ستر ان يا ربنا يسترك ما تتفضحش بالذنب. والوقاية ان انت لا تعاقب على المعصية في الحديث قال سترتها عليك في الدنيا وانا اغفرها لك اليوم فكل ما انت بتفهم اسم من الاسماء كل ما ده بينور كده ايه
مكان في قلبك بينور مكان في قلبك يخليك ان انت وانت بتعمل عبادة العبادة سهلة عليك. لان انت عرفت ربنا سبحانه وتعالى من اهمية معرفة برضو اسماء الله. ان ده اول سؤال الانسان بيسأل عنه في القبر
قال فيأتيه ملكان فيجلسانه فيقولان ايه من ربك من ربك؟ فتسأل عن ربك في القبر سأل عن ربنا تعرف ايه عن ربنا سبحانه وتعالى فمهم جدا يا جماعة معرفة اسماء الله. كل ما انت بتعرف اسم من اسماء الله الحسنى كل ما ده
يعني له اسر عزيم في محبة ربنا سبحانه وتعالى في قلبك له اثر عزيم في تسهيل العبادة له اثر عزيم في معرفة قدر ربنا سبحانه وتعالى ان شاء الله هنتكلم بازن الله عن اسم من من احب الاسماء الى قلبي هو اسم الله الشكور والشاكر
اسم الله الشكور ورد زكره في القرآن اربع مرات اربع مرات واسم الله الشاكر مرتين اه جه في تلت مواضع اسم الله الشكور مقترن باسم الله الغفور بموضع مع اسم الله الحليم
وفي موضع اه اه شاكر عليم. يعني مرة الشكور مع ايه مع الغفور والشكور مع الحليم والشكور مع العليم سبحانه وتعالى. احنا قلنا ان لما الاسم الاسماء بتقترن مع بعض ده له ايه؟ له معنى
له معنى اول موضع آآ قال تعالى في سورة فاطر ان الذين يتلون كتاب الله واقاموا الصلاة وانفقوا مما رزقناهم سرا وعلانية يرجون تجارة لن تبور. ليوفيهم اجورهم ويزيدهم من فضله
انه غفور شكور. وقال تعالى ان تقرضوا الله قرضا حسنا لكم ويغفر لكم. والله شكور حليم. وقال تعالى في سورة فاطر الكتاب الذين اصطفينا من عبادنا فمنهم ظالم لنفسه ومنهم مقتصد ومنهم سابق
بالخيرات باذن الله. ذلك هو الفضل الكبير يدخلونها يحلون فيها من اساور من ذهب ولؤلؤا. ولباسهم فيها حرير وقالوا الحمدلله الذي اذهب عنا الحزن وقالوا الحمد لله الذي اذهب عنا الحزن. ان ربنا لغفور شكور
الذي احلنا دار المقامة من فضله. لا يمسنا فيها نصب ولا يمسنا فيها نور وقال تعالى ذلك الذي يبشر الله عباده الذين امنوا وعملوا الصالحات لا اسألكم عليه اجرا الا المودة في القربى. ومن يقترف حسنة نزد له
فيها حسنى ان الله غفور شكور. وقال تعالى ان شعائر الله فمن حج البيت او اعتمر فلا جناح عليه ان يطوف بهما ومن تطوع خيرا فان الله شاكر عليم وقال ما يفعل الله بعذابكم ان شكرتم وامنتم. وكان الله شاكرا عليما
اه ست مواضع اربع مواضع اسم الله الشكور وموضعين اسم الله الشاكر سبحانه وتعالى. يعني ايه هي الشكور؟ هنقف مع الايات دلوقتي. يعني ايه الشكور؟ مبدئيا قبل ما نتكلم عن اسم الله الشكور
فرق كبير يا جماعة فرق كبير بين لما تعرف معاني اسماء الله واثرها على استجابتك لاوامر ربنا. فرق وانت ما تعرفش في بداية البعثة السيدة عائشة قالت لو كان اول ما نزل من الدين لا تشربوا الخمر لقال الناس والله لندع الخمر ابدا
يعني تخيل الناس متعلقة بالخمر خمرة كان نزام مجتمعي في في قريش في تجارة ناس بتشرب خمر عادي يوميا فهنا ايه ان ده نزام منتشر الناس متعلقة بيه فلو كان اول ما نزل من الدين
لا تشربوا الخمر لقال الناس والله لا ندع الخمر ابدا ولو كان اول ما نزل لا تزنوا لقال الناس والله لا ندع الزنا ابدا. ناس في في حياة اجتماعية في بيوت عليها رايات حمر. الزنا آآ آآ شيء متاح ومرخص
بحاجة طبيعية جدا وحاجة منتشرة في المجتمع وحاجة متعارف عليها في وسط المجتمع. فلما ينزل امر او نهي لحاجة القلوب متعلقة بها زي مسلا واحد دلوقتي تقول واحدة تقول لها مسلا اتحجبي
او واحد تقول له يا فلان اترك الحرام ده بيحب واحدة في الحرام. مرتبط بواحدة. او واحد بياكل اكل حرام بيتعامل بالربا ماشي؟ فتقول له يا فلان اترك المعصية دي
او اعمل الامر ده صلي الفجر في المسجد آآ صل قيام ليل فيقول لك ايه العبادة تقيلة عليه هو مش قادر يعملها. ليه؟ لان هو قلبه متعلق به بالمعصية دي هو بيحبها
فقالت لو كان اول ما نزل لا تشربوا الخمر لقال الناس والله لندعوا الخمر ابدا لتعلق قلوب الناس بالمعصية ولو كان اول ما نزل لا تزنوا لقال الناس والله لا ندعوا الزنا ابدا. ولكن اول ما نزل
صورة فيها ذكر الجنة والنار الجزء المفصل من القرآن ذكر الجنة والنار. حتى اذا ثاب الناس الناس رجعوا من الجاهلية للاسلام اقبلوا على الاسلام تعلقوا بربنا سبحانه وتعالى نزلت ايه
البقرة والنساء ايات ايه؟ الحلال والحرام الحلال والحرام. لما ناس اقبلت لما تيجي تشوف الجزء المفصل من القرآن الجزء المفصل من القرآن من سورة قاف مسلا للناس على خلاف اهل العلم
من كفر الناس ايه المواضيع الصور دي بتتكلم فيها اتكلم عن سورة الرحمن مسلا اتكلم عن صفات ربنا سبحانه وتعالى اتكلم عن الجنة صورة الانسان صورة الملك سورة ق اتكلم عن الموت
القيامة المرسلات تلاقي الصور دي بتتكلم زي ايه؟ تركات للقلوب جنة ونار ترغيب وترهيب وعظمة ربنا سبحانه تبارك الذي بيده الملك وهو على كل شيء قدير. الذي خلق الموت والحياة ليبلوكم ايكم احسن عملا
هل اتى على الانسان حينما تحس ان انت ايه الجزء المفصل وده نصيحة ان انت تعيش معه يعني نخلي ده مشروع لك في رمضان ان انا هاخد من سورة قاف لصورة الناس غير الختمات بتاعتي او غير الختمة بتاعتي ده هاخده بالتفسير
اقرأ كده تفسير السعدي مسلا او آآ مختصر في تفسير اي كتاب تفسير. الاثر الايماني اللي هييجي على قلبك بسبب قراءة ايات المفصل عزيم جدا بازن الله فلما الناس اقبلت على الاسلام بقى سهل ان انت تقول له ايه
آآ آآ اتحجبي آآ الخمر حرام تلاقي فجأة شوارع المدينة كلها اتملت مية خمرة اه فجأة اول لما نزلت ايات الحجاب تسمع السيدة عائشة تقول رحم الله نساء الانصار لما نزلت اية حجاب شققن مروتهن
فاحتجبنا به ماشي؟ اول لما نزلت استجابة سريعة فتلاقي الاستجابة دي حصلت نتيجة ايه تعلق القلب بالله سبحانه وتعالى. فمن اهداف من اهداف اه معرفة اسماء الله الحسنى ان انت
يبقى الاوامر سهلة عليك ان انت تحب ربنا سبحانه وتعالى فيعني ايه بقى اسم الله الشكور؟ الشكور يعني ايه الشكر؟ يقول لك مسلا ايه شكرت فلان يعني ايه شكرت فلان
قلت له شكرا صح؟ صح يا عبدالعزيز او قلت جزاك الله خيرا. يا سلام! راجل متسنن! قلت له ايه ثانك يو صح؟ يعني ايه شكرتوا ليه؟ يعني ليه شكرته عمل فيك معروف. يعني الشكر ده نقدر نقول ان هو جزاء الاحسان
رد الجميل ان واحد احسن اليك فانت ايه بتقول له شكرا لو انت انسان كريم لو انت انسان كريم هتبقى حابب ان انت تشكر الناس صح؟ فده معنى الشكر في حق البشر. ان حد احسن اليك فانت جزاء الاحسان ده بتقول له ايه
شكرا صح؟ طب يعني ايه الله سبحانه وتعالى الشكور المعنى في حق الله يعني ايه ربنا يشكرك ما هو الشكور يعني يقول لك ايه انه كان عبدا شكورا. يعني ايه عبدا شكورا
صيغة مبالغة يعني كثير الشكر ماشي فيعني ايه الله الشكور ربنا بيشكرك. طيب سؤال اه انت دلوقتي احنا قلنا اتفقنا ان الشكر ده بيكون جزاء للاحسان. صح هل العمل بتاعك اللي انت بتعمله الطاعة اللي انت بتعملها هل ده يعتبر احسان الى الله سبحانه وتعالى
طبعا لأ هو سبحانه وتعالى ايه غني هو الغني قال تعالى والله سبحانه وتعالى غني غني ماشي؟ ان تكفروا فان الله غني عنكم. ولا يرضى لعباده الكفر وان تؤمنوا ان تشكروا
يرضه لكم فربنا سبحانه وتعالى غني قال صلى الله عليه وسلم قال الله تعالى يا عبادي لو ان اولكم واخركم وانسكم وجنكم كانوا على اتقى برجل واحد منكم لو كل الناس البشر
على تقوى النبي صلى الله عليه وسلم كل الناس بقى بتصلي وبتقيم الليل وبتتصدق ماشي لو لقيت البلد كلها البنات ما شاء الله لابسة النقاب والحجاب الشرعي والناس كلها المساجد زحمة في اي صلاة. الناس كلها بتتعامل بالامانة
ده هيزود في ملك ربنا حاجة قال ما زاد ذلك في ملكي شيئا يا عبادي لو ان اولكم واخركم وانسكم وجنكم كانوا على افجر قلب رجل واحد منكم تخيل لو الزقازيق كلها مسلا ابو جهل
ابو جهل ابو جهل ابو جهل كده فرعون ماشي ده هينقص من ملك ربنا حاجة قال ما نقص ذلك من ملكي شيء يا عبادي انما هي اعمالكم انما هي اعمالكم. احصيها لكم
ثم اوفيكم اياه. فمن وجد خيرا فليحمد الله. ومن وجد غير ذلك فلا يلومن الا نفسه يبقى ان احسنتم احسنتم ايه لانفسكم وان اسأتم فله يعني انت لما بتحسن لما بتنزل تصلي لما بتتحجبي لما بتغض بصرك عن الحرام ده اصلا ايه
لنفسك. طب ربنا هنا يشكرك على ايه يشكرك على احسانك لنفسك ماشي ربنا سبحانه وتعالى ركز بس في المعنى ده. يعني ربنا يشكرك ايه آآ البشر يشكرك على احسانك انت احسنت
لشخص فالشخص ده بيشكرك على احسانك ليه جزاء الاحسان ربنا بيشكرك ليه عشان انت بتحسن لنفسك. يعني ركز بس. هو سبحانه وتعالى خلق الانسان من عدم قال تعالى هل اتى على الانسان حين من الدهر لم يكن شيئا مذكور
واسبغ عليه النعم ظاهرة وباطنة. قال تعالى وما بكم من نعمة فمن الله. فانت فقير ما عكش فلوس فربنا اداك فلوس ماشي؟ وشرع لك الزكاة والصدقة قال لك طلع اتنين ونص في المية من المال لما يحول عليه الحول
حلو؟ اتنين ونص في المية فانت ايه ربنا شرع لك الصدقة وهو اللي رزقك المال وحبب اليك الطاعة قال تعالى ولكن الله حبب اليكم ايه؟ الايمان وزينه في قلوبكم ييسر لك الطاعة. يعني انت جيت هنا الدرس ايه بشطارتك
ما جتش في شطارتك هو سبحانه وتعالى وفقك للعمل ده حبب اليك الطاعة. شرح صدرك للطاعة ماشي فانت ايه تعملها اللي هي الطاعة اللي هو قال لك عليها واللي يسرها لك وشرح صدرك لها
سبحانه وتعالى وهو غني عنها ومع زلك يشكرك يشكرك سبحانه وتعالى فهو اللي ادى لك الفلوس فلما تطلع جزء منها يشكرك عليها شوف من معاني الشكر الشكر فيه معنى الزيادة. يعني الشكر له معنيين زي ما
زي ما سمعنا دلوقتي قال معنى اسم الله الشكور الذي يشكر اليسير من العمل ويجازي عليه باجور اضعاف مضاعفة يعني تلاقي العمل صغير جدا يسير بسيط زي ما هنبين دلوقتي
تلاقي الاجر عليه مبالغ فيه غير طبيعي الاجر غير متكافئ مع العمل اللي الانسان بيقدمه اصلا. العمل يسير بسيط كان معاني اسم الله الشكور ان هو يقبل ايه يسير العمل
ويجازي عليه اضعاف مضاعفة سبحانه وتعالى فاول من من اول معاني وان ربنا سبحانه وتعالى يثني على الانسان. معنى الشكر في معنى الثناء. انت لو انسان كريم وحد عمل معك موقف
اه في معروف آآ عمل معك خدمة واحد معه لسه عامل معي موقف ربنا يجازيه خير عربيتي عطلت من كام يوم في القاهرة عطلت خالص ما كانش معي عربية وكان لازم ارجع المنصورة
واحد صاحبي كلمته من القاهرة راح جا لي ادى لي عربيته ده ليه عربيته ولا يروح بها المنصورة وهات مفتاح عربيتك توكل انت على الله وما لكش دعوة جاب هو الونش وداها التوكيل
كده فانا قعدت ابص كده انا كل ما اركب مع حد اقول له والله فلان ده عمل معي موقف آآ دم من الشكر ان هو واحد عمل معك معروف فانت بتشكره عليه بتثني عليه ثناء حسن
ومن معاني اسم الله الشكور ان الشخص ده اللي عمل المعروف ده يثنى عليه في اوساط الناس ان من شكر الله للعبد ده ان هو عمل معروف في حد فيثنى عليه ان الناس تنطلق بايه
بالذكر الحسن على الشخص ده نشوف من معاني اثم الله من معاني اسم الله الشكور ان هو يثني عليك. قال صلى الله عليه وسلم. حديس بنقوله في كل درس قال خرج رسول الله صلى الله عليه وسلم يوما على اصحابه في المسجد وهم جلوس
حلقة حديس معاوية رضي الله عنه. قال ما اجلسكم قالوا يا رسول الله جلسنا نذكر الله ونحمده على ما هدانا للاسلام قال االله ما اجلسكم الا هذا يعني احلف كده ان انت قاعد عشان كده
قالوا يا رسول الله والله ما اجلسنا الا ذاك قال اما اني لم استحلفكم تهمة لكم يعني سؤالي اياكم لم يكن اتهاما لكم بالكزب ولكنه اتاني جبريل فاخبرني ان الله يباهي بكم الملائكة
ان ربنا يباهي بك الملائكة يثني عليك في الملأ الاعلى عشان انت عملت ايه هل العمل ده يتناسب يتكافأ مع ثناء ربنا عليك في الملأ الاعلى ان انت تقعد قال اسمع الحديس. قال صلى الله عليه وسلم قال الله تعالى
من ذكرني في نفسه ذكرته في نفسي من ذكرني في نفسه ذكرته ايه؟ في نفسي ومن ذكرني في ملأ ذكرته في ملأ خيرا منه يعني انت تقعد كده في وسط خمسة ستة اصحابك كده
تقول لهم انا هكلمكم عن ربنا وتروحوا تتكلموا عربي وتثني على ربنا سبحانه وتعالى وتتكلم عن صفات ربنا. في ايه في وسط البشر في ملأ من الناس فمن معاني اسم الله الشكور ان ربنا يشكر العمل بتاعك ده فيثني عليك يذكرك في الملأ الاعلى
في وسط الملايكة تخيل كده سيدنا جبريل وسيدنا ميكائيل والانبياء والشهداء يسمعوا زكرك ان فلان ده ربنا يباهي بك الملائكة يثني عليك فده من معاني اسم الله الشكور ان هو يثني الثناء على العبد
يثني على العبد من معاني اسم الله الشكور هو ان ربنا سبحانه وتعالى يقبل زي ما قلنا اليسير من العمل. وهو سبحانه وتعالى يعلم العمل ده انت ممكن تحسن لانسان او تعمل عمل يسير
او تجيب لحد هدية وهو ما يعرفش مثال مسلا انت رايح تزور واحد صاحبك في المستشفى عمل حادسة وبتاع ورايح تزوره فالمهم ايه جيت وصلت المستشفى وجايب له هدية بقى معك اتنين كيلو برتقان واتنين كيلو موز
وداخل بقى ايه يعني فارد صدرك كده وعايز صارف يعني فداخل ايه عايز تديلو الحاجة الهدية اللي انت جايبهالو فدخلت لقيت ايه والده بيقول لك والله مش هينفع تزوره لان هو ايه
آآ والله في غيبوبة دلوقتي والدكتور مانع الزيارة او ان هو مريض جدا فمش هينفع تزوره فانت ايه يعني طب اعمل ايه اخد الهدية وامشي ما انت عايزه يعرف ان انت جبت له هدية
صح فلو انت سبت الهدية لابوه هتديها له خلاص هو مش ممكن ابوه ما يقولوش يجي ضيوف تانيين تلاقي ايه تيجي كمان شوية بالليل تلاقي الناس قاعدة بتاكل موز وبرتقان
يا جماعة هو ده الموز اللي انا جايبه فما حدش عرف فانت زعلان ان ما حدش عرف يعني جبت الواحد هدية ما انت لازم تديها له في ايده علشان ايه
عشان يعرف حتى لو انت مش منتظر الشكر لكن آآ هل يعقل ان انت تجيب لحد هدية؟ وما تعرفوش ان انت اللي جايبها له ما انت عايز يبقى لك رصيد عنده صح
فاحيانا الانسان يعمل عمل صالح ويبقى العمل ما حدش شافه يعني ماشي في الشارع كده فلقيت راجل عجوز عايز ايه تعبان ومش شايف ومش قادر فانت ايه رحت واخد تعالى يا حاج عايز تروح فين فرحت ماسك ايده
دي مش هتقول له طب سانية واحدة اما اطلع لايف وبعدين تقوم مصور لايف كده وانا والله بعمل عمل خير وعمل بر ما لحقتش تعمل ده. ما فيش كاميرات صورتك
فخلاص العمل عدى ما حدش شافه من معاني اسم الله الشكور ان هو بيطمنك سبحانه وتعالى ان العمل ده ربنا يعلمه مهما كان يسير مش قلنا في اسم الله لطيف ان هو يعلم خبايا الامور. الامر مهما كان خفي ومهما كان دقيق صغير يعلمه سبحانه وتعالى. يا بني انها ان تك مثقال حبة
من خردل فتكن في صخرة او في السماوات او في الارض يأتي بها الله. ان الله لطيف خبير قال تعالى ان الصفا والمروة. اية بتقولها وانت آآ في السعي بين الصفا والمروة. ربنا يا رب يرزقنا عمرة يا رب. امين يا رب
ان الصفا والمروة من شعائر الله. فمن حج البيت او اعتمر فلا جناح عليه ان يطوف بهم اسمع بقى ومن تطوع خيرا خيرا نكرة التطوع خيرا يعمل اي خير نافلة
ومن تطوع خيرا سواء بقى الصلاة طواف صدقة اعمال البر. من تطوع خيرا فان الله ايه شاكر عليم فالعمل ده مهما كان الخير ده صغير وما تفعله من خير يعلمه الله
وما تقدموا لانفسكم من خير شف من للتبعيض وخير نكرة وما تقدموا لانفسكم من خير ايه؟ تجدوه عند الله هو خيرا واعظم اجرا شف الزيادة ماشي وقال ان الله ايه؟ شاكر عليم. سبحانه وتعالى. يعني يعلم العمل اللي انت عملته ده. مهما كان خفي مهما كان في السر. مهما كان يسير. ويشكرك
اليه سبحانه وتعالى. يجازيك على العمل ده فقلنا ان ربنا سبحانه وتعالى لا تزن ان مهما عملت من الاعمال ان العمل ده هيعدي وانت ماشي في الشارع كده وفي واحدة معدية
واحدة حلوة يعني فراح عمل ايه غض بصره ما فيش حد شايفه ما فيش حد مطلع عليه الا الله سبحانه وتعالى. فهو كان هيبص وبعدين افتكر ان ربنا رقيب مطلع عليه فبص في الارض. صرف بصره
النزرة دي ما بتعديش يعني العمل الصالح اللي انت شايفه صغير ده دقيق ده ده ما بيعديش ده احيانا زي ما هنقول دلوقتي بعض الاعمال اليسيرة من معاني اسم الله الشكور زيادة العمل. يعني يقول لك يعني ايه؟ يقول لك دابة شكور في اللي هو
العرب دابة شكور يعني ايه دابة شكور؟ دابة شكور يعني الدابة دي آآ اصيلة يعني تاكل اكل قليل يتحط لها علف قليل فتدي ايه انتاج كبير تدي لبن ولحمة تحس ان هي ايه
اه كانها بتشكر اليسير من العلف ده. ما يقدم اليها يقول لك دي دابة شكور. يقول لك ارض شاكور. تاخد مية قليلة فتدي ايه انتاج كبير ففي معنى الشكر هو فيه معنى القلة ان هي حاجة بتاخد حاجة قليلة تثيب عليها ايه
كثير قال تعالى آآ ان الذين يتلون كتاب الله واقاموا الصلاة وانفقوا مما رزقناهم سرا وعلانية. يرجون ايه تجارة لن تبور انت ممكن تدخل تجارة وتخسر تخسر فلوسك يقول لك فلوسك شغلتها لك وخسرت
صح خلاص خسرت. في تجارة لن تبور. ما بتخسرش. التجارة مع الله سبحانه وتعالى. ان الذين يتلون كتاب الله واقاموا الصلاة وانفقوا مما رزقناهم سرا وعلانية. يرجون تجارة لن تبور. ليوفيهم اجورهم
وايه ويزيدهم يوفيهم اجورهم الاجر بتاعك وايه ويزيدهم من فضله انه غفور شكور فيغفر سبحانه وتعالى الزلل يغفر المعصية ويشكر اليسير من العمل يغفر المعصية الزلل ويشكر اليسير من العمل سبحانه وتعالى
فمعنى الشكر فيه زيادة ان انت تقدم عمل يسير ربنا سبحانه وتعالى يضاعف الاجر اضعاف مضاعفة شوف اسمع بقى الاحاديس دي. قال صلى الله عليه وسلم بينما رجل يمشي اه في فلاة
فلاة من الارض ارض صحراء وجد بئرا اشتد عليه الحر اشتد عليه العطش فوجد بئرا فايه فنزل في البئر وشرب شرب وخلاص وزبط نفسه كده وطلع من البئر فوجد كلبا يلهث
يأكل الثرى من شدة العطش كلب اعزكم الله مطلع لسانه وقاعد بيلحس التراب من كتر العطش فقال والله لقد بلغ هذا مثل الذي بلغني فنزل الى البئر وخلع خفه النعل بتاعه
وايه وملأه بالماء وامسكه بفيه ثم رقي ثم ساق الكلب قال صلى الله عليه وسلم اسمع بقى فشكر الله له اي يعني شكر صنيعه بالكلب فغفر له في رواية فادخله الجنة
طب دا عمل ايه ساقى كلب شربة مية قالوا يا رسول الله وان لنا في البهائم اجرا ان لنا في البهائم اجرا قال صلى الله عليه وسلم في كل كبد رطبة اجر
في كل كبد رطبة ايه؟ اجر وفي الحديس ان امرأة بغي بغايا بني اسرائيل وجدت كلبا يلهث في الصحراء من شدة العطش فنزعت موقها خف وتحملت المشقة نزلت في البير وكانت هتضيع نفسها. بغيا بغيا بني اسرائيل يعني امرأة حرفتها ومهنتها الزنا
والعياز بالله فنزلت شوف ان احيانا العمل يتضاعف علشان ما في قلب هذا الانسان. نيته عظيمة جدا في العمل ده. ما وقر في قلب هزه المرأة البغي من الرحمة بالكلب
فنزلت وتحملت المشقة وملأت الخف بتاعها بالماء وشربت الكلب. قال صلى الله عليه وسلم فشكر الله لها فغفر له يمكن عمل يسير شف فشكر الله له اي فشكر صانعها بالكلب
قال صلى الله عليه وسلم بينما رجل يمشي اذ وجد غصن شوك غصن شوك فقال واحد انت ماشي في الشارع فلقيت ايه ازازة متكسرة كده لقيت مسمار خشبة فيها مسامير. فرحت عامل ايه
نزلت رحت شايلها قلت لها هتأزي الناس. تأزي المسلمين اه فايه؟ فاخرها جاب الغصن بتاع الشوكي ده فاخره كده عن طريق عشان هو نيته ايه؟ المسلمين هيتأزوا قال فشكر الله له فغفر له
شف عمل يسير عمل بسيط قال تعالى ومن يقترف حسنة حسنة نزد له فيها حسنة ان الله ان الله غفور شكور خلاص اهي شوف شوف حديث قالت عائشة رضي الله عنها
جاءتني مسكينة جاءتني مسكينة معها ابنتين فاستطعمتني طلبت ايه اكل قال فاعطيتها قالت عائشة رضي الله عنها فاعطيتها ايه؟ ثلاث تمرات فاعطت لكل واحدة من ابنتيها تمرة ورفعت الثالثة لتأكلها
دي تمرة ودي تمرة فلسه بتاكل التمرة التالتة قالت فاستطعمتها ابنتاها قالوا لها عايزين تمر قالت فشقت التمرة نصفين قسمت التمرة نصين وادت لكل واحدة من بناتها نص قالت عائشة فاعجبني شأنها
فاخبرت النبي صلى الله عليه وسلم فقال تمرة تمرة قسمتها نصين ادت لكل واحدة من بناتها نص قال ان الله قد اوجب لها بها الجنة او حرمها بها على النار
تأمل تمرة تقسمها نصين تدي لكل واحدة نص. ان الله قد اوجب لها بها الجنة. او حرمها بها على النار لما قال صلى الله عليه وسلم اتقوا النار ولو بشق تمر
قال صلى الله عليه وسلم ما منكم من احد الا وسيحاضره ربه ليس بينه وبينه ترجمان فينظر ايمن منه فلا يرى الا ما قدم. وينظر منه يعني عن شماله فلا يرى الا ما قدم. وينظر تلقاء وجهه او بين يديه فلا يرى الا الله. فاتقوا النار
ولو ايه؟ بشق تمر يعني نص تمرة نص تمرة دي تحميك من النار. تدخلك الجنة اتقوا النار يعني تجعل بينك وبين النار وقاية بايه بشق تمرة. فمن لم يجد معكش نص تمرة فبكلمة طيبة قول يا عم كلمة طيبة
ما عكش كلمة طيبة كف اذاك عن الناس اسكت مش عارف تقول كلمة طيبة اسكت شف شوف حديث النبي عليه الصلاة والسلام قال ده من فضل الصدقة قال صلى الله عليه وسلم
من تصدق بعدل تمرة او بعدل تمرة ما يعادل التمر من كسب طيب ولا يقبل الله الا الطيب كسب طيب حلال. عدلي تمرة يعني ايه؟ التمرة بكم؟ جنيه انت نازل كده فمعاك في جيبك
بخمسة جنيه فرحت مطلع منهم جنيه صدق كسب طيب حلال ولا يقبل الله الا الطيب ولا يقبل الله الا الطيب. ان الله طيب سبحانه وتعالى لا يقبل الا الطيب فان الله يتقبلها بيمينه
فان الله يتقبلها بيمينه. ثم يربيها او ثم يربيها لصاحبها كما يربي احدكم فلوه. اللي هو المهر الصغير. الحصان الصغير حتى يلقى الله والتمرة كالجابر يعني يروح يوم القيامة يبص كده في ايه
الحسنات يلاقي ايه تصدق بجبل تمر في رواية حتى تصير كاحد زي جبل احد. حد شاف جبل احد قبل كده شف جبل احد حجم قد ايه ومسافة كم كيلو آآ سلسلة جبال لازقة في بعض كده
فالتمرة دي بقت زي الجبل ربنا سبحانه وتعالى يربيها لصاحبها يربيها يربيها يعني ايه يمحق الله الربا وايه؟ ويربي الصدقات يربي الصدقات سبحانه وتعالى. ده يقول لك ايه؟ معاني اسم الله الشكور سبحانه وتعالى. ان هو يروح يوم القيامة. طب انا تصدقت بجنيه
فيلاقيه في الميزان زي الجبل جبل صدقة كان فيها اخلاص وكانت من كسب طيب من حلال شوفوا الاجور ازاي بتتضاعف بل ربنا سبحانه وتعالى يشكر الانسان على النية النية الصالحة حتى لو انت ما عملتش
يعني ما عملش حاجة لسه ما عملش عمل يشكرك على نيتك قال صلى الله عليه وسلم ان الله كتب الحسنات والسيئات ان الله كتب الحسنات والسيئات ثم بين ذلك فمن هم بحسنة فلم يعملها
هم بس كده هم بحسنة فلم يعملها. كتبها الله عنده ايه حسنة كاملة يعني واحد كان نفسه ان هو عايز يقوم يصلي ركعتين كده قيام ليل فهي اتشغلت راحت عليك نومة جه عارض تعبت تكتب له حسنة كاملة
شكور سبحانه وتعالى من هم بحسنة فلم يعملها كتبها الله عنده حسنة كاملة طب ان هم بها فعملها تكتب ايه بقى عشر حسنات الى سبعمائة ضعف الى اضعاف كثيرة قال تعالى مثل الذين ينفقون اموالهم في سبيل الله كمثل ايه؟ حبا
محبة انبتت سبع سنابل في كل سنبلة مائة حبة. والله يضاعف لمن يشاء. يعني تخيل انت تصدقت بصدقة توصل لايه سبعمية مش سبعمية بس والله يضاعف لمن يشاء الحسنة طب الحسنة تكتب عشر امثال الى سبعمائة ضعف الى اضعاف كثيرة
طب ومن هم بسيئة فلم يعملها كتبت عنده ايه حسنة ان هم بها فعملها تكتب ايه سيئة واحدة عشان كده تعقيبي على الحديس قال ولا يهلك على الله ايه؟ الا هالك
يعني لما تبقى الحسنة بعشر امثال سبعميت ضعف ويجي واحد في الاخر عشان كده ابن مسعود قال ويل لمن غلبت وحداته عشراته وحداته اللي هي ايه السيئات ويل لمن غلبت وحدته عشرات لما الواحدات بتاعتك تغلب العشرات بتاعتك اللي هي الحسنات يبقى انت ايه
لا يهلك على الله الا هالك قال تعالى ان تقرضوا الله قرضا حسنا يضاعفه لكم ويغفر لكم والله شكور حليم شكور حليم شف لاحز اقتران اسم الله الشكور بالحليم ان احيانا
آآ مش احيانا ده على طول كلنا انت انت لا تستطيع لا تملك ان انت توفي ربنا حق شكر ربنا عليك. نعمة ان انت تقعد كده تشكر بس النعم نعم ربنا عليك مش هتعرف
قال تعالى وان تعدوا نعمة الله ايه؟ لا تحصوها وما بكم من نعمة فمن الله. تقعد تشكر بس كده مش هتعرف فيقول لك ايه ان الله ايه ان تقرضوا الله قرضا حسنا يضاعفه لكم ويغفر لكم والله
شكور حليم ان هو شكور يشكر اليسير من العمل. الشكر القليل بتاعك ده ربنا يتقبل منك ويحلم عليك في كل الاوقات اللي انت ما كنتش بتشكر فيها يحلم عليك لما تستعمل المعصية لما تستعمل النعمة في المعصية
ماشي يا اخوانا؟ يبقى قلنا كده ايه قلنا من معاني اسم الله الشكور ان هو يشكر اليسير من العمل مهما كان العمل ده ايه؟ قليل حتى لو كان نية الهم
الهم بتاعك من هم بحسنة تكتب له ايه؟ حسنة كاملة. حتى لو لم يعملها قلنا الثناء الحسن وقلنا مضاعفة الثواب حتى تأمل سبحان الله ان ان الانسان احيانا يحال بينه وبين الطاعة
المعاني من المعاني الجميلة لاسم الله الشكور ان انت كنت متعود ان انت بتعمل عبادة معينة وانت صحيح مقيم ليك ورد مسلا من القرآن لك ورد من قيام الليل ليك آآ بتصلي الضحى
آآ بتجتهد في الدعوة الى الله وانت صحيح ومقيم في بلدك تخيل الانسان لما يمرض يعرض عليه عارض يمرض او يسافر من معاني اسم الله الشكور ان ربنا سبحانه وتعالى يكافئ الانسان على ما كان يعمل ايه
صحيحا مقيما. قال صلى الله عليه وسلم قال رسول الله صلى الله عليه وسلم اذا مرض العبد او سافر كتب الله له ما كان يعمل اي حل مقيم يعني بس انت
افهم الموضوع ده افهم ان انت لما تجتهد دلوقتي في شبابك بالاعمال الصالحة في قيام الليل وآآ الذكر والدعاء وآآ وقراءة القرآن والدعوة الى الله هيجي عليك وقت انت يحال بينك وبين ده
تتعب في مرض ان انت مسافر انشغلت فمن رحمة ربنا بالعبد ان هو يكافئ يكافئ العبد على ما كان يعمل ايه صحيحا مقيما قال اخر حاجة بقى نختم بها اخر حاجة ان ربنا سبحانه وتعالى
اخر حاجة نختم بها عشان نسمع دكتور احمد العربي آآ ان من معاني اسم الله الشكور زي ما قلنا ان الشكر فيه انت بتقدم عمل يسير وقلنا ان ربنا سبحانه وتعالى يشكرك على احسانك لنفسك
يشكرك على احسانك لنفسك. يعني الطاعة دي انت بتحسن لنفسك وبتقدم عمل يسير لا يتناسب مع الجزاء احنا قلنا ان انت احيانا يتصدق بتمرة من كسب طيب يلقى الله والتمرة كالجبل
يتقبلها يتقبلها بيمينه ثم يربيها لصاحبها كما يربي احدكم فلوه حتى يلقى الله التمر كجبل يلاقيها في الميزان كالجبل العمل اليسير اللي انت بتقدمه ده لا يتكافئ مع الجزاء قال تعالى ليوفيهم اجورهم ويزيدهم من فضله انه غفور شكور. ومن اعظم الجزاء من اعظم الجزاء. ان ربنا سبحانه وتعالى يجازي
الانسان بالعمل او بالعمر اليسير في الطاعة القليل ده بايه بالجنة شوف قلنا الايات قال اهل الجنة بيقولوا ايه؟ وقالوا الحمد لله الذي اذهب عنا الحزن الحمد لله الذي ايه
اذهب عنا الحزن. الحزن افكر كده كل هموم الدنيا كل الحزن اللي بيعرض الانسان في الدنيا الابتلاءات والمصايب وضيق الرزق ومشاكل وآآ خنقة المعصية آآ ضعف الامة حزن انسان يعرض عليه امور تخليه حزين في الدنيا
يتمنى ان هو عارف واحد ساعات بيصحى من النوم كده يقول ايه تاب لو احتاب نفسه خلاص بقى الدنيا تخلص آآ ان شاء الله يدخل الجنة يعني الدنيا متعبة. قال تعالى لقد خلقنا الانسان في كبد
يكابد هموم الحياة فاهل الجنة اول لما يدخلوا الجنة خلاص ما فيش حزن ولا اي حاجة قالوا الحمد لله الذي ايه اذهب عنا الحزن ان ربنا لغفور شكور عمرك ما هتبلغ المنزل ده في الجنة المكانة دي
الا بالاسمين دول في انسان ما لوش زنوب ومعاصي ما فيش فهو لا يبلغ هذا المكان في الجنة الا باسم الله الغفور. ان ربنا يغفر للانسان يستر الزنب قال سترتها عليك في الدنيا وانا اغفره لك اليوم. فلا يعاقب عليه. يتجاوز سبحانه وتعالى عن المعصية
وقالوا الحمد لله الذي اذهب عنا الحزن ان ربنا ايه؟ لغفور ايه؟ شكور ان يشكرك على العمل اليسير ده فتدخل الجنة جنة قال قال تعالى اعددت لعبادي الصالحين في حديث اعددت لعبادي الصالحين ما لا عين رأت
ولا اذن سمعت ولا خطر على قلب بشر اسمع عمال اعاين مرات يعني مسلا ايه ممكن آآ عبدالعزيز ده راجل رحالة ولاف لف دول كتير فيقول لك ايه انا رحت كفر الشيخ
ورحت كفر الدوار وروحت آآ بحيرة لافف فيوصف لك البلاد اللي هو شافها دي ايه ما لا عينه رأت اللي هو في الجنة يعني ما لا عين رات. ما فيش حد شاف حاجة كل اللي انت شفته في الدنيا. شف بقى واحد بقى لف بقى زيادة عنه مسلا هيكل مسلا راجل ايه
نزل بقى راح بقى الاقصر واسوان وراح الغردقة تشوف واحد لف بقى راح آآ فرنسا وراح ايطاليا وراح مش عارف لف دول العالم وشاف يقول لك ده انا شفت قلت له انتم مش عايشين
انا ما شفتش وتلاقيه راجع بيقول لك احنا عندنا عندنا ايه يا عم انت؟ انت يا عم رحت اسبوعين انت احنا عندنا هناك مش عارف ايه وانتم هنا انتم واحنا
تحس ان هو مواليد كتالونيا فاهم فده ما لا عين رأت ان انت شفت حاجات طيب دي دايرة طيب ما لا اذن سمعت اقول لك انا سمعت عن الثقب الاسود
وتلاقيه قاعد يقول لك سقب اسود وكله ما شاء الله بقى علماء فلك. الثقب يقول انا سمعت عن القطب الشمالي سمعت عن البندا انت شفت البند قبل كده شفت البان ده
رحت الصين البند في الصين آآ سمعت عنها بس مش يعني ما شفتهاش رأي عيني كده ها ايه لو ما شفتوهاش ان شاء الله لما اروح بازن الله اشوفها اتصور معها
اه بس الباندا حيوان بالمناسبة حيوان كسول جدا كسول جدا يعني بيوفر مجهوده ماشي فبيقول لك ايه ملأ ايه اذن سمعت ان انت ممكن سمعت عن حاجات بس ما شفتهاش الدايرة دي ايه
اوسع. طيب ولا خطر على قلب بشر لا خطر على قلب بشر. انت ممكن يخطر على قلبك ايه آآ كل واحد بقى وخياله بقى صور نعيم اي صورة من صور النعيم تخطر على قلبك الجنة اعلى من كده
طب انت بتروح تقعد في الجنة انت ممكن تسافر مسلا في الدنيا تروح اه اه تقعد مسلا في في منتجع اه خمس نجوم اه اوليمبيوسف مسلا ايه تلات تيام وتحس ان انت دخلت الجنة. سراير طرية. وقاعد بتاكل وتشرب وعصير وتحس ان بس بينغص عليك ان انت ايه؟ طبعا. ان انت
هتروح يعني شوية وهتروح فمن سور النعيم من سور النعيم في الجنة ان انت مخلد فيها مخلد يعني ايه يا جماعة فكرة خالدين فيها اللي بتتكرر الايات كتير في القرآن دي دي ما تعديش
خالدين فيها يعني انت عارف قاعد هنا على طول يعني انت في النعيم ده مش مش اسبوع وهتمشي لأ ده اللي بيدخل وهنا ايه ما بيطلعش ما فيش ما لكش وزيفة. يعني انت مش قاعد هنا في تكليف
اه والله ايه ده انا ما صلتش الضهر ده انا هنزل اصلي الحق الفجر وازبط ما فيش منبهات التعب بتاع الدنيا المشقة في العبادة ما فيش خلاص فانت هنا وزيفتك ايه؟ ان انت تنعم بس
قال يلهمون التسبيح كما تلهمون النفس يبص كده سبحان الله! منزر جميل! فيبص كده الناحية التانية سبحان الله! يبص لمراته! والله لقد ازدتي في عيني سبعين مرة! يعرض عنها وبعدين يبص لها تاني! يلاقيها احلوت
لا في الجنة يعني. عشان ما ما يعني ايه ما تطمعش قوي يعني في الدنيا يعني ها فده ايه؟ خالدين فيها مخلد هل ده بقى الجزاء ده الجزاء ده قال تعالى ان هذا كان لكم جزاءه. بعد ايات وصف الجنة في سورة الانسان. ان هذا كان لكم جزاءه وكان ايه؟ سعيكم
كن مشكورا كان سعيكم مشكورا. هو سبحانه وتعالى يشكر يشكر اليسير العمل اللي انت قدمته ده. انت بتعيش كم سنة يعني كم سنة متوسط الاعمار؟ عمرك شفت واحد عنده مسلا مية سنة؟ مية وعشرين سنة
قليل قوي يعني ستك! يعني قليل عاش يا عم ميت سنة! آآ مية سنة! طب يا عم من مية وعشرين انت كنت فين ما كنتش موجود ما كنتش موجود صح
فانت بتعيش في الدنيا متوسط الاعمار في الستينات مسلا كده منهم مش عارف كم سنة انت آآ اصلا غير مكلف. قبل البلوغ وبعدين تلت عمرك انت نايم لو بتنام لو بتنام تمن ساعات يعني
لو بتنام تمن ساعات في واحد بينام اتناشر ساعة فهو نص عمره ما كانش موجود ما يكونش صاحي والله فما شفتش ايه اللي حصل الطوابع نايم وفي الحمام بقى وبتاكل وبتشرب في الاخر هيتبقى لك العبادة. العبادة كم سنة
مهما كان لو انت قاعد بتعبد ميت سنة ميت سنة الميت سنة دي لما تيجي تقارنها بما لا نهاية الراجل بتاع الماس اهو لما تقسمها على بال هي بتديك ايه
صفر. اه اي رقم تقسمه على امانة هيديك صفر عارف يا عبدالعزيز صفر مهما قدمت انت في الدنيا مهما عملت من اعمال الاعمال دي هل تساوي ان انت تدخل الجنة ولا انا ادخل الجنة
لا طبعا فمعني ايه اسم الله الشكور ان هو يشكرك يدخلك الجنة. عشان كده هم افتكروا افتكروا الاسم ده هناك في الجنة. قالوا الحمد لله الذي اذهب عنا الحزن ان ربنا ايه؟ لغفور شكور. ان انا ما كنتش هدخل هنا الا بمغفرة. ان ربنا سبحانه وتعالى يغفر الزلل. يغفر الذنوب. ويشكر اليسير من العمل
انت بتقف تصلي وانت سرحان وقاعد تجيب الشراب انا حطيته فين وقاعد وسرحان طول الصلاة ومش مركز وفي الاخر ايه ربنا يغفر الانسان ده يعفو عنه يدخله الجنة فهو شكور سبحانه وتعالى
فاحنا قلنا كده ايه حاولنا ان احنا ندندن كده حوالين معاني اسم الله الشكور. الاسر الايماني للاسم بقى هيبقى معنا ايه دكتور احمد العربي ان شاء الله يكلمنا عن الاثر
الايمان باسم الله الشهور ماشي السلام عليكم ورحمة الله وبركاته. الحمد لله رب العالمين والصلاة والسلام على اشرف الانبياء والمرسلين. محمد واله وصحبه والتابعين ومن اتبعهم باحسان الى يوم القيامة والدين
اللهم صل على النبي محمد صلى الله عليه وسلم وعلى ازواجه امهات المؤمنين وذريته وال بيته انك حميد مجيد آآ المفروض آآ يعني ما ينبغي ان يقال في مثل هذا المقام
ده ليه ده كله ليه؟ يعني انا انا دلوقتي وانا قاعد بسمع ده كله ليه يعني لما نسمع دلوقتي اسم الله الشكور. الغفور واللطيف وما سيأتي ان شاء الله من من الاسماء الحسنى وصفات الله سبحانه وتعالى ده ليه
يعني احنا بعد ما نسمعه ايه اللي هيحصل؟ او انا المفروض اطلع بايه؟ ما هو الكلام آآ عموما عن الله عز وجل من امتع ما يكون ومن اعلى ما يكون
ولكن بعد كده ايه اللي المفروض يحصل يعني انت لو شفت حال النبي عليه الصلاة والسلام مع الصحابة هتلاقي ان كان اكثر او من اكثر كلام النبي عليه الصلاة والسلام مع الصحابة عن ربنا سبحانه وتعالى
او الله سبحانه وتعالى اللي ركز عليه سبحانه وتعالى مع الصحابة ومع النبي في القرآن المكي تلتاشر سنة يعني انت تلتاشر سنة اغلب بزمن الدعوة يعني تلتاشر سنة في مكة وعشرة في المدينة. التلاتاشر اللي في مكة اغلب القرآن المكي نزل عشان يكلمهم عن مين
الله بس لانهم لو عرفوا الله عز وجل خلاص هان عليهم كل شيء بعد ذلك مش هيحتاجوا بقى ان هم يتعبوا. طب ده الامر ده ليه؟ طب هو ليه حرم كذا؟ ليه حلل كذا؟ لذلك عائشة لما قالت كان اول ما نزل
من من القرآن سورتان من المفصل فيهما ذكر الجنة والنار. ليه؟ عاوزين يعرفوا الجزاء. يعرفوا بيعاملوا مين؟ يعرفوا الحساب طيب بعد كده انا هاعمل ايه طيب انا افرض انا انا ذنوبي كتير وعملت شوية تعطعات قليلة. انا ايه اللي هيحصل بعد كده؟ هل ممكن الطاعة دي تغلب المعاصي الكتير اللي انا عملتها
ايوة لما تعرف انت بتعامل مين لما تعرف انك بتعامل شكور لما تعرف انك بتعامل غفور لما تعرف انك بتعامل آآ حميد آآ لأ الامر معك بيختلف تماما انك بتعرف بقى خلاص دلوقتي
لذلك ابن القيم بيقول كلمة في غاية الروعة. قال ابن القيم من عرف الله باسمائه وصفاته احبه لا محالة مش هتعرف ما تحبوش لو عرفت ربنا سبحانه وتعالى. لو عرفت اسماء الله سبحانه وتعالى اسم اسم. وعرفت معنى كل اسم. وعشت مع معنى كل اسم. بتدعو به وبتعمل به وبتؤمن به
انت لن يكون احد اسعد بالله منك ولن يكون احد افرح بالله منك آآ حديث البخاري ان النبي عليه الصلاة والسلام قام ابو موسى قبل الحديث بيقول قام فينا رسول الله صلى الله عليه وسلم بخمس كلمات
اه يعني انا عاوزك تتخيل قامة فينا دي لما بيقولوا حتى قامة فينا خطيبا فيها نوع من القوة في العرض ان النبي عليه الصلاة والسلام قاموا وسط الصحابة عشان الخمس كلمات دول بس
يعني قام وتكلف القوة في العرض والخطاب امام الصحابة عشان الخمس كلمات دول بس. ايه هم الخمس كلمات قال ابو موسى قام فينا رسول الله صلى الله عليه وسلم خطيبا فقال
ان الله لا ينام ولا ينبغي له ان ينام يخفض القسط ويرفعه. يرفع اليه عمل الليل قبل عمل النهار. وعمل النهار قبل عمل الليل. حجابه لو كشفه لاحرقت سبحات وجهه ما انتهى اليه بصره من خلقه
بس النبي عليه الصلاة والسلام قام وسط الصحابة قام فينا رسول الله عشان الخمس كلمات دول بس عشان يكلمهم عن مين عن مين؟ عن ربنا بس بس ليه؟ يا اخواننا ده من من الاصل الاصيل في اركان التربية اصلا. هم حتى لما اتكلموا في اركان التربية قالوا ان اركان التربية
اربعة يعني انت لو عايز تربي نفسك تربية ترتدع بها عن المعاصي وتقدر تثبت بها على الطاعات بالذات لو شاب يعني آآ حاول تغذي الاربع اركان دول دائما. ايه هم الاربع اركان دول؟ الاربع اركان. اول ركن
معرفة الله عز وجل باسمائه وصفاته حتى يعظم قدره في قلبك. انت لو عرفته هتحبه. سبحانه وتعالى. الركن الثاني آآ معرفة الجنة والنار. الحساب لما تعرف ربنا سبحانه وتعالى تعرف انت بتعامل مين؟ وتعرف الجنة التي عدها المتقين
والنار التي اعدها للعصاة والمذنبين والكافرين. فانت تعرف وبعدين لما تعرف دي تشتاق اليها ولما تعرف دي تفر منها وهكذا. فانت عرفت ربنا سبحانه وتعالى فعظم قدره في قلبك وبعد كده عرفت الجنة والنار وبعد كده الاصلين الباقيين مترتبين على اول اصلين. الاصل التالت هم الدين وانت تعرف انك مسئول عن الامة. وان الامة في رقبتك
ستسأل عنها امام الله عز وجل وان معصيتك بتؤثر في الامة وبتبقى نكال ووبال على الام واخر حاجة خالص ممكن تعرفها عشان تثبت قدميك في الدنيا على انك تعرف الثواب الدنيوي للطاعة. وان العبد بيؤتى ثواب الدنيا. ثواب الطاعة في الدنيا قبل ثوابه في الاخرة. هو طبعا يؤتاه في الاخرة والاخرة للمتقين. ولكن في
الله عز وجل لم يحرم المتقين منها. بل اعد الله عز وجل الاخرة للمتقين والدنيا اعد ما فيها من الخيرات والبركات للمتقين. والذين هاجروا في الله من بعد ما ظلموا
وانهم فين ؟ في الدنيا حسنة والاجر والاخرة اكبر لو كانوا يعلمون. الشاهد ان اول ركن والاصل الاصيل في اركان التربية الاركان اللي تثبت الايمان في قلبه معرفة الله عز وجل
لما رح كلم قومه قال لهم قال لهم آآ طبعا بعد ما ما ذكر شدة نفور وفرار القوم عنه وصل بهم الفرار ان هم بدأوا هم يضعوا اصابعهم في اذانهم ويستغشوا ثيابهم لم يحدث ذلك مع نبي من الانبياء. ومع طول المدة الزمنية ليلا ونهارا اصرارا وجهارا. استخدم معهم كل السبل
ما لقاش بقى حل تاني فقال للكلمات الختامية اللي يختم بها معهم هو مش عارف يعمل ايه تاني بقى خلاص فقال فقلت استغفروا ربكم انه كان غفارا. انه كان غفارا. هيعمل ايه؟ يرسل السماء عليكم مدرارا. ويمددكم باموال وبنين ويجعل
لكم جنات ويجعل لكم انهارا وبعدين كل ده يلخص في كلمة واحدة اصلا. ما لكم لا ترجون لله وقارا وكأنه يقول انا مش محتاج. اقول لكم كل الكلام لو عرفتم مقال الله عز وجل لو عرفتم قدر الله عز وجل كل الكلام ده مش محتاجه بقى مش محتاجه ان انا اقول لكم يرسل السماء ويجعل لكم جنات واموال وبنات
وانهار الكلام ده كله انا مش محتاجه لو عرفتم قدر الله ما لكم لا ترجون لله وقارا وقد خلقكم اطوارا وهكذا الى اخر الايات. فهو ده القرآن رسمه في قلوب
والصحاب القرآن علم النبي عليه الصلاة والسلام انه يتعامل مع الاسماء بعمل. ما هو ده اللي انا بقوله انك تسمع بعمل. فربنا سبحانه وتعالى مثلا قل في سورة الشعراء سورة مكية
قال وتوكل على العزيز الرحيم الذي يراك حين تقوم وتقلبك في الساجدين انه هو السميع العليم ليه تتوكل؟ لانه عزيز رحيم. يراك حين تقوم وتقلبك في الساجدين ويرى تقلبك في الساجدين وهو سميع عليم. كل ده يجعلك ان انت تتوكل عليه ليس على احد غيره
اللي بيتكلموا في الاسماء والصفات قالوا ان علم الاسماء والصفات اشرف العلوم قاطبة لانه علم بمن الله سبحانه وتعالى يعني انت ايه العلم ايه العلم اللي اشرف من انك تكون عالما بالله سبحانه وتعالى
ربنا سبحانه وتعالى عاتب الصحابة فقال تسرون اليهم بالمودة وانا ايه وانا اعلم بس يعني انت لو عرفت ان ربنا يعلم بس خلاص تسيرون اليهم بالمودة وانا اعلم بما اخفيتم ما اعلنت قال الله عز وجل
بعد ما ذكر ان فيه من الصحابة فيه من الناس آآ اللي هيخلط اعمال صالحة واخر سيئة. قال الله عز وجل واخرون اعترفوا بذنوبهم خلطوا عملا صالحا واخر سيئا عسى الله ان يتوب عليهم. ان الله غفور رحيم. خذ من اموالهم صدقة تطهرهم وتزكيهم بها. وصل عليهم ان صلاتك سكن
لهم والله سميع عليم. وبعد كده ربنا بيعتوهم بقى. بيقول ايه يقول الم يعلموا ان الله هو يقبل التوبة عن عباده ويأخذ الصدقات وان الله هو التواب الرحيم الم يعلموا
ان الله هو يقبل التوبة عن عباده ويأخذ الصدقات وان الله هو التواب الرحيم. انا بتعجبني جدا جدا كلمة بعض الناس آآ يعني عن انسان كثير المعصية او انسان ما يعني مش في دماغه. يقول لك انسان ما يعرفش ربنا
صح هو فعلا ما يعرفش ربنا هو لو عرف ربنا مش هيعرف يعمل ده هو لأ والله فعلا لن يقوى لن تقوى قدماه على حمله اثناء معصية الله سبحانه وتعالى. لن يستطيع ان يعصي الله. ازاي؟ تعصي
جبار منتقم متكبر تعصي رحمن رحيم غفور تعصي شكور حميد الله المستعان من الطف الامثلة في ذلك برضه لما لما ربنا سبحانه وتعالى امر النبي عليه الصلاة والسلام ان هو يعرض عن الهتهم. بس بعد ما اعرض ما سابهمش كده. يعني هو ربنا سبحانه وتعالى امره ان هو
ان هو يعرض عن الكلام ده كله. فقال الله عز وجل له في سورة هي من اروع سور القرآن فيما اتكلم عنه في الاسماء والصفات سورة الانعام اللي عاوز يعرف ربنا
يقرأ سورة الانعام بتجرد بقى بقلب ايه؟ فاضي متخفف من الذنوب يكون كده قاعد فترة ما يعملش ذنوب ومتخفف وقلبه بصيرته صاحية يعني قلبه مستنير ويقرأ سورة الانعام قال الله عز وجل قل اني نهيت ان اعبد الذين تدعون من دون الله قل لا اتبع اهواءكم قد ضللت اذا وما انا من المهتدين. بعدها بايات
فبيقول بقى النبي عليه الصلاة والسلام بيكرر. بيقول وعنده مفاتح الغيب. لا يعلمها الا هو ويعلم ما في البر والبحر وما تسقط من ورقة الا يعلمها من ورقة. ما في ورقة على وجه الارض الا ويعلمها الله. هو ما يعلمش الورقة. وما تسقط من ورقة
يعلم متى سقطت وكيف سقطت ومتى آآ ستنبت الاخرى بعد التي سقطت؟ وشكل التي سقطت وشكل الاخرى التي نبتت. وما تسقط من ورقة الا يعلمها ولا حبة في ظلمات الارض ولا رطب ولا يابس الا في كتاب مبين. وكأن القلوب بعد الايات دي لم ترتوي آآ شبعا من الكلام عن الله عز وجل
يزيدها الله سبحانه وتعالى. يقول الله وهو القاهر فوق عباده ويرسل عليكم حفظة حتى اذا جاء احدكم الموت توفته رسلنا وهم لا يفرطون ثم ردوا الى الله. مولاهم الحق ثم ردوا الى مين
الله مولاهم الحق. مش الالهة الباطلة اللي انتم بتعبدوها دي. مولاهم الحق الا له الحكم وهو اسرع الحاسبين. قل هو القادر على ان يبعث الى في اخر الايات كلها او اغلبها كلام عن الله. بس بس
ولذلك ده حال النبي عليه الصلاة والسلام ان هو كان متعايش مع اسماء الله الحسنى وصفاته. آآ لما ربنا سبحانه وتعالى هو هو ده الاصل ان احنا نعمل نعمل بالاسماء الحسنى
ونؤمن بها طبعا عشان يزداد قدر ربنا في قلوبنا وندعوا بها ونتوسل الى الله بها. النبي عليه الصلاة والسلام كان يقول كما في مسند اللواء احمد وغيره. كان يقول اللهم اني عبدك ابن عبدك ابن امتك في قبرك
بيدك ماض في حكمك عدل في قضاؤك ها اسألك بكل اسم هو لك سميت به نفسك او انزلته في كتابك او علمته احدا من خلقك او استأثرت به في علم الغيب عندك ان تجعل القرآن العظيم ربيع قلوبنا
لذلك النبي عليه الصلاة والسلام يقول ذاك اسم الله الاعظم على اختلاف اسم الله الاعظم ولكن ذاك اسم الله الاعظم الذي اذا سئل به اجاب واذا دعي به اعطى من اسماء الله عز وجل
ما اذا سألت الله عز وجل بها لن يخيب سؤالك ابدا. مهما كان سؤالك مهما كان سؤالك لا يعجزه الله عز وجل سؤالك مهما كان. اذا دعيت الله باسمه الاعظم. ولذلك احنا نعمل ايه بقى بالاسماء الحسنى دي
اولا نؤمن بها ونتيقن بها تماما ونتعايش معها ده اول امر عشان ترتقي عظمة ربنا في قلوبنا. ويعلو قدر الله عز وجل في قلوبنا ونعرف وقار ربنا عز وجل في قلوبنا
ثانيا المفروض ان احنا ندعو بالاسماء الحسنى دي قال الله ولله الاسماء الحسنى ها فادعوه بها. ده من اعظم الاعمال ان انت آآ ولذلك حتى ان لله تسعة وتسعين اسما من احصاها دخل الجنة هم مش تسعة وتسعين هم اكتر من كده ولكن النبي قيدهم بتسعة وتسعين عشان اللي يعمل بهم ويدعو بهم. اللي يدعو بالتسعة وتسعين
هو اللي يدخل الجنة. فمن احصاهم يعني احصاهم عملا ودعاء دخل الجنة فتدعو بهم ولله الاسماء الحسنى فادعو بها فتدعو الله عز وجل. انت اردت ان ربنا يغفر لك ادعو الله باسمه الغفور. النبي عليه الصلاة والسلام كان ابن عمر يقول كنا نعد في المجلس
الواحد لرسول الله صلى الله عليه وسلم رب اغفر لي وتب علي انك انت التواب الغفور اكثر من سبعين مرة. انك انت التواب الغفور. النبي عليه الصلاة والسلام لما مداح بالمغفرة دعاه باسميه الذين يحملان المغفرة
التواب الغفور. آآ تريد آآ شيء من الرزق تدعوه بالرزاق تريد آآ شيء من المضاعفات وكذا تدعوه باسمه الشكور وهكذا. الامر الثالث انك تفعل مثل هذه الافعال لان الله عز وجل تواب ويحب التوابين. قال الله عز وجل وان الله توابا حكيم. سورة النور وقال في سورة البقرة في سورة البقرة
ان الله يحب التوابين ويحب المتطهرين. قال النبي عليه الصلاة والسلام ان الله كريم يحب الكرم. جميل يحب الجمال. جواد احب الجود فنظفوا افنيتكم ولا تشبهوا باليهود. آآ وان كان في الحديث ما قال ولكن الله عز وجل يحب من تشبه من عباده بمثل افعاله وبمثل اسمائه
آآ سبحانه وتعالى. فانت المفروض علمت ان الله عز وجل شكور. نعمل ايه بقى؟ يعني ناخد بقى دلوقتي مثال على على الكلام ده كله ناخد آآ اسم الله الشكور. انت طلعت بايه بقى
وده حديث النبي عليه الصلاة والسلام من اسم الله الشكور. ان الله يقبل الصدقة بيمينه او يربيها كما يربي احدكم فلوه. يربيها يعني ينميها ويعظمها ويكبرها لصاحبها وهي ايه؟ هي صغيرة جدا حتى يجد الانسان تمرة مثل جبل احد من التمر. او كما قال النبي عليه الصلاة والسلام رب درهم
ابقى مائة الف درهم. درهم واحد بس! يبقى عند الله عز وجل احسن واكبر واعظم من مائة الف درهم. فانت لا تستصغر مهما كانت قال النبي عليه الصلاة والسلام لا تحقرن من المعروف شيئا ولو ان تلقى اخاك بوجه طليق. ده من اكبر المعروف لا تدري
لا تدري لعل الله عز وجل يشكر هذه الحسنات فينميها ويعظمها فتدخل بها الجنة. انت لا تدري. فشكر الله له فغفر له او كرى الله له فغفر له. لما وجد غصن شوك فنحاه لعلي ذكره. لعله يا باشمهندس آآ شريف ذكر. فشكر الله له. آآ على رواية فشكر الله له
ربنا سبحانه وتعالى شكرها فتقبلها ونماها وعظمها فقبلها فادخله الجنة. فشكر الله له فغفر له. انت لا تستصغر من المعروف شيئا. اي شيء ولو هتطلعه ولو هتقابل اخاك بوجه طليق مبتسم. ولو هتقدم اقل المساعدات لاخ لك في الله محتاج مساعدة. وهكذا ولو هتقرأ
صفحة قرآن ولو مش هتقول اذكار الصباح والمساء لأ انت هتقول منها ذكرين بس. يا اخوانا لا تفتروا عن اقل القليل من المعروف. لا تدري ما الحسنة ما الحسنة الموجبة
الله عز وجل خبأ رضاه في طاعته فلا تدري ما الحسنة التي يوجب الله عز وجل فيها رضاه عليك سبحانه وتعالى ده اول امر. طيب تاني امر نستفيده من الناس من الله الشكور ايه
احسنت من تعامل الله سبحانه وتعالى من تعامل الله سبحانه وتعالى مع العباد. الله سبحانه وتعالى يضاعفها وينميها. لماذا لا اكون انا عندي شيء من هذه الصفات ان انسان جزاني بشيء اعطاني شيء اعطاني هدية انا يعني انا من من صفات الشكر اللي عندي ان انا اعترف بفضله
ده اصلا الشكر ثلاثة اركان ايه هما اركان الشكر؟ اعتراف بالقلب يعني ايه الاركان؟ بالقلب ادي ركن اللسان ركن الجوارح ركن اللسان القلب ايه؟ اعتراف واقرار بانه صاحب فضل عليه. طبعا الشكر الاول لمن
لله سبحانه وتعالى. هو هو اصلا هو الذي له الشكر كله. قال الله وسنجزي الشاكرين او وسيجزي الله الشاكرين ايتان. وهو يحب الشاكرين سبحانه وتعالى. قال الله عز وجل ان تكفروا فان الله غني عنكم ولا يرضى لعباده الكفر وان تشكروه. يرضه لكم سبحانه وتعالى فهو يرضى آآ ذلك من العبد. بل بالعكس يعني يعني
من العجيب بقى من العجيب ان الله سبحانه وتعالى لما يعني يعني لما العبد بيشكره بيقابل الشكر بشكر فلما يشكر العبد بيشكر الله عز وجل له ويرضى عنه. قال النبي عليه الصلاة والسلام ان الله ليرضى عن العبد ان يأكل الاكلة فيحمده
وعليه بس آآ طب المفروض انا حمدت الله عز وجل على النعمة خلاص ده هو انعم علي فانا باسدي له مقابل نعمته. يعني هو انعم علي فانا باسدي له المقابل لأ هو ربنا
مش كده سبحانه وتعالى ليس ذلك سبحانه وتعالى بل بيقابل المقابلة بمقابلة سبحانه وتعالى. فانا لما احمده على النعمة بيقابلني بالرضا. ان الله الا يرضى عن العبد ان يأكل الاكلة فيحمده عليها او يشرب الشربة فيحمده عليها سبحانه وتعالى. او كما قال النبي عليه الصلاة والسلام الحديث آآ صححه الالباني
آآ كان النبي صلى الله عليه وسلم يقول الطاعم الشاكر عند الله مثل الصائم الصابر يعني اللي بيصوم ويصبر وتعب ووجد مشقة زيه بالزبط زي اللي بيطعم وما فيش اي مشكلة عنده بس بيشكر ربنا سبحانه وتعالى. ربنا بيؤتيه من الاجر زي بالزبط اللي بيؤتيه
آآ اللي صام وجاهد وتعب في في الصيام. فده اول اول شيء اصلا اسديه الى الله سبحانه وتعالى. الشكر اقصد آآ ركن الشكر. ان انا اقر بنعمة الله عز وجل
دول اركان الشكر لله ازاي اشكر ربنا اقر بنعمة الله عز وجل في قلبي واعترف بها واخضع له بها واحمده سبحانه وتعالى عليها بلساني واثني عليه بها ثم اصرف النعمة دي واصرف وافر عطاء الله سبحانه وتعالى وكرمه ومنه. في في طاعته. ما ينفعش ان ربنا سبحانه وتعالى يعطيني نعمة من النعم. فاصرفها في في
في معصيته. وان زعمت ان انا بشكرها لأ ده مش من الشكر. ده من من الجحود والكفران بنعم الله سبحانه وتعالى. ربنا اعطاك عينين فتعصي بها الله سبحانه وتعالى. هذا من الجحود
كفران لنعمة الله سبحانه وتعالى. الله اعطاك يدين فتستخدمهما في معصيته. يعطيك رجلين فتمشي بهما الى ما يكره سبحانه وتعالى. والله ليس هذا من الشكر في شيء. لم اذكر الله عز وجل ولم تعرف نعمته ومقابل آآ واسع عطائه سبحانه وتعالى. لأ. الشكر ان تعترف تقر ثم تثني وتشكر ثم تصرفها في في
طاعة وتصرفها في العبادة. اما شكر المخلوقين فينبغي ان تتعامل كما يتعامل الله عز وجل. الانسان اعطاك هدية فتصرفها باعلى مما اعطاك. او او انسان مثلا بشرك بشيء. الله عز وجل تعامل معي بكرم وفضل وجود اتعامل مع الخلق بمثل ما تعامل الله سبحانه وتعالى معي. ايه بقى الثمرة
ممكن تكون الاخيرة ممكن معنا النهاردة عشان ما نوطلش. ها؟ استنباط طيب ان الاخت بتقول ان احنا حتى مهما فعلنا مع الناس لا ننتظر الشكر ده المضاعفة وحتى الثناء القولي من منهم. لان ده بينقص من الاخلاص وارادة
خذ الثواب الاخرة من قلب العبد ان انا احتاج الثواب الثناء منه هو الشكر منه هو. فانا لا انما نطعمكم لوجه الله لا نريد منكم جزاء ولا شكورا. فيه حاجة بقى
في غاية الاهمية ان انت تعلم انه لولا شكر الله ولولا مضاعفة الله لما صلح لك اي شيء من عبادتك ما كانش اي حاجة من لعيبتك هتنفع اصلا. لولا مضاعفة الله عز وجل وشكره وآآ وانماؤه للعبادة وتعظيمه آآ وتعظيمه لطاعتك
كل ده لا يساوي على الله شيء. انت يعني لا يدخل لا يدخل احد منكم الجنة بعمله كل ده لا يساوي شيئا من عطاء الله عز وجل ولا ولا واسع كرمه سبحانه وتعالى. كل ده لا يساويه شيء. ولذلك حتى
اللي قاله بعض العلماء اللي هي ربنا سبحانه وتعالى قرن في القرآن بين اسم الله الشكور واسم الله ايه؟ يعني اسم الله الشكور لما جه في القرآن قرن الله عز وجل بين اسم الشكور وبين اسم ايه تاني
الحليم دي في اية في سورة التغابن. وبين اسم الشكور وبين اسم ايه تاني؟ الغفور العفور الغفور والعليم. قالوا ليه الحليم او قالوا ليه الغفور الاول؟ لانها لان اتكررت مرتين في آآ فاطر وفي فاطر آآ ايتين وراء بعض. لان الله عز وجل لما ذكر الايات اللي فيها الغفور والشكور
قال الله عز وجل ثم اورثنا الكتاب الذين اصطفينا من عبادنا فمنهم ايه؟ ظالم لنفسه ظالم لنفسه سموه السرف على نفسه ومنهم مقتصد شوية وشوية ومنهم سابق بالخيرات باذن الله
ذلك هو الفضل الكبير جنات عدن يدخلونها جنة عدن يدخلونها. مين المقصود هنا بيدخلونها مين المقصود كلهم الظالم لنفسه والمقتصد والسابق بالاقتراحات الشيخ الشنقيطي بيقول هذه احسن واو جماعة في القرآن
يدخلونها يعني يعني الواحد بعد كده ما يخافش بقى يعني يعني حتى الظالم لنفسه الله عز وجل تقبل منه وادخله الجنة. جنات عبد يدخلونها اه يحلون فيها من اساور من ذهب ولؤلؤ ولباسهم فيها حرير وقالوا الحمد لله الذي اذهب عنا الحزن ان ربنا لغفور شكور. تخيل بقى معي! ان فيه هنا
فاوجب لهم الجنة واللي اذهب واللي اذهب عنهم الحزن واللي اوجب لهم هذا اللؤلؤ ولباس الحرير. الاسمين دول الغفور والشكور. الغفور انه غفر لهم ما موجب خلاف هذه النعمة اصلا. يعني انت بمعصيتك وباساءتك تستوجب انك تدخل النار. خلاص
ماشي؟ فدي ربنا غفرها. وبطاعتك ما تتأهلش انك تدخل الجنة. فانت لا صالح طاعة ولا صالح معصية. الاتنين يوجبان هلاكك ان معصيتك توجب هلاكك لكثرة المعصية والاساءة ولسعة رحمة الله عز وجل تجاوز عنك فده اسم الله الغفور. واسم الله الشكور ان طاعتك ما تؤهلكش
مش اصلا انك تبقى من اهل الجنة او اهل التجاوز والرحمة ولباس الحرير واللؤلؤ والكلام ده. فربنا سبحانه وتعالى هو اللي نماها وادخلك الجنة. ان ربنا لغفور شكور. يعني لولا
الغفران ولولا الشكر من الله عز وجل ما ادخلهم الجنة سبحانه وتعالى. ان ربنا لغفور شكور. وربنا سبحانه وتعالى قرنها ان آآ بالحليم. ليه لانه لو لم يحلم عليك فاعجل عقوبتك بعد المعصية على طول لادخلك النار ولكنه حلم. حتى تفعل شيء من الطاعة هو يتقبلها ويضاعفها. يعني حتى لم
يمهلك حتى تفعل شيء من الطاعة تستوجب بها الجنة. لأ. حتى بعدما بعد الامهال انت لما عملت الطاعة دي ما كنتش تستحق بها الجنة اصلا. هو لما امهلك فعلت انت الطاعة بتوفيق الله سبحانه وتعالى وهداه لك فتقبلها هو منك سبحانه وتعالى ونماها وشكرها وتقبلها ثم اعطاك الجنة برحمته
سبحان الله العظيم هذا الله الله من عرف الله باسمائه وصفاته احب الى محله. آآ كان من من من افضل الامور التي قيلت في هذا الامر. كان بعض العلماء يقوم بالليل ويقول
من سعة علمه باطلاع الله ومراقبة الله وعلم الله. كان يقول يا من يرى وركزوا بقى عشان الادوات دي جميلة كان يقول يا من يرى مد البعوض جناحها في ظلمة الليل البهيم الاليل
ويرى مناط عروقها من تحتها والمخ في تلك العظام النحل. ويرى وصول غذاء الجنين ببطنها في ظلمة الاحشاء بغير تمكلي ويرى خرير الدم في اوداجها متنقلا من مفصل في مفصلي ويرى ويسمع حس ما هو دونها في قاع
بحر مظلم متهول امن علي بتوبة تمحو بها ما كان مني في الزمان الاول امن علي بتوبة تمحو بها ما كان مني في الزمان الاول ربنا يعرفنا باسمائه وصفاته ويجعلنا من اهل القرب والتزلف والعلم به. ويعلمنا صفاته واسمائه ويقربنا منها. ويجعلنا من اهل العلم به
اه اقول قولي هذا واستغفر الله لي ولكم وصلى الله وسلم وبارك على النبي محمد والحمد لله رب العالمين